На основу члана 77. Закона о приватизацији, („Службени гласник РС“, бр.83/2017, 46/2015 и 20/2016), члана 2а. и члана 67.став 4.тачка 3.Закона о пореском поступку и пореској администрацији („Службени гласник РС“, бр.80/2002...108/2016), Закључка Владе Републике Србије 05 бр.023-8375/2017 од 31.08.2017. године и члана 37. Статута Града Ниша („Службени лист Града Ниша“, бр.88/200/ и 143/2016), Скупштина Града Ниша на седници одржаној \_\_\_\_\_\_\_\_2017.године, донела је

**РЕШЕЊЕ**

**О ДАВАЊУ САГЛАСНОСТИ**

**на конверзију потраживања Града Ниша на име уступљених јавних прихода**

**према привредном друштву „Trayal korporacija“ а.д. из Крушевца**

**у трајни улог Града Ниша у капиталу Друштва**

1. **ПРИХВАТА СЕ** Препорука Владе Републике Србије дата Закључком 05 бр.023-8267/2017 од 11.10.2016.године и бр.023-8375/2017 од 31.08.2017.године, и даје сагласност да се у поступку усвајања Унапред припремљеног плана реорганизације (У даљем тексту: УППР), субјекта приватизације „Trayal korporacija“ а.д. Крушевац (у даљем тексту: Друштво), потраживања Града према Друштву по основу уступљених јавних прихода са стањем на дан 31.12.2016.године, које је утврђено записником недлежне организационе јединице Пореске управе, конвертују у удео Града у капитал Друштва.
2. **ДАЈЕ СЕ** сагласност да се потраживања Града настала у периоду после 31.12.2016.године до дана усвајања УППР конвертују у трајни улог Града у капиталу Друштва, након усвајања УППР-а.
3. Решење доставити: Привредном друштву „Trayal korporacija“ а.д. Крушевац, Министарству финансија – Пореској управи ради даље реализације, Градској управи града Ниша.
4. Решење објавити у Службеном листу Града Ниша.

Број:\_\_\_\_\_\_\_\_\_

У Нишу, дана \_\_\_\_\_\_\_\_2017.године

**СКУПШТИНА ГРАДА НИША**

**ПРЕДСЕДНИК**

Мр. Раде Рајковић

ОБРАЗЛОЖЕЊЕ

Правни основ за доношење овог решења садржан је у члану 77. Закона о приватизацији по коме се може спровести конверзија потраживања поверилаца у трајни улог субјекта приватизације, ако Влада Републике Србије донесе Одлуку о конверзији потраживања у трајни улог субјекта приватизацијe, продајом капитала или стратешким партнерством путем докапитализације или као мера Унапред припремљеног плана реорганизације у складу са законом којим се уређује стечај. Чланом 78. Закона о приватизацији предвиђено је да надлежни орган субјекта приватизације доноси одлуку о конверзији потраживања поверилаца у трајни улог, капитал субјекта приватизације.

Влада републике Србије је Закључком 05 бр.023-8267/2017 од 11.10.2016.године и у тачки 6. препоручила надлежним органима јединице локалне самоуправе да у поступку усвајања УППР донесу одлуку којом се даје сагласност да се потраживања локалних самоуправа према друштву по основу уступљених јавних прихода са стањем на дан 31.децембар 2016.године које ће бити утврђено Записником надлежне организационе јединице пореске управе са каматом до дана доношења Закључка конвертују у удео локалне самоуправе у капиталу друштва, а Закључком 05 бр.023-8375/2017 од 31.08.2017.године у тачки 9. став 2. је препоручено надлежним ЈЛС да донесу одлуку о сагласности за конверзију потраживања према Друштву настале у периоду после 31.12.2016.године до дана усвајања УППР, у трајни улог у капиталу друштва, у случају усвајања УППР.

Укупан усаглашени порески дуг „Trayal korporacijе“ а.д. Крушевац, по основу пореза на зараде који се односи на општину 125-Пантелеј, са стањем на дан 31.12.2016.године, са обрачунатом каматом до 31.08.2017.године, ког датума је донет Закључак Владе РС 05 бр.023-8375/2017 износи 271.726,72 динара.

Како локалној самоуправи припада део пореза на зараде који се плаћа према пребивалишту запосленог, у циљу конверзије потраживања по том основу, у складу са препоруком датом у наведеном закључку, неоходна је сагласност органа локалне самоуправе.

УППР „Trayal korporacijе“ а.д. Крушевац, који је усвојен Решењем Привредног суда у Краљеву 4 Рео 2/2016 дана 25.11.2016.године, Решењем Апелационог суда враћен је на поновни поступак. У складу са поменутим извршене су измене и допуне УППР-а у погледу података везаних за пресек стања на дан 31.07.2017.године Влада РС је донела измене Закључка 05 бр.023-8267/2017 од 11.10.2016.године новим Закључком бр.023-8375/2017 од 31.08.2017.године и тако измењен УППР је предат суду 15.09.2017.године.

У вези напред наведеног, поштујући препоруку Владе РС дату Закључком Закључком 05 бр.023-8267/2017 од 11.10.2016.године и бр.023-8375/2017 од 31.08.2017.године предлаже се да Скупштина Града Ниша донесе решење као у прилогу.

ГРАДСКА УПРАВА ГРАДА НИША

Секретаријат за локалну пореску администрацију

СЕКРЕТАР,

Нина Илић